Klima Aldaketa eta Itsasertzari buruzko nazioarteko VII. Kongresua
2026-10-08 - 2026-10-09 | FICOBA, Avenida de Iparralde, 43, Irun, Gipuzkoa, 20302, España
Uhinak, Ficobak eta AZTI teknologia zentroak bultzatutako Klima Aldaketa eta Itsasertzari buruzko nazioarteko VII. Kongresua, 2026ko urriaren 8an eta 9an ospatuko da. Foro berean komunitate zientifikoa, administrazio publikoak eta enpresak bilduko ditu, eta itsasertzeko klima-erronken aurrean erabakiak hartzeko ikuspegi praktikoa indartuko du.
Berrikuntza nagusi bezala, bigarren egunean udalek eta herriek parte har dezaten bi mahai-inguru berezi izango ditu.
Informazio gehiago

Euskampus Bordeaux Eguna 2026
2026-10-15 - 2026-10-16
“Zubiak josten”
Urriaren 15ean eta 16an, 2026ko Euskampus Bordeaux Egunean elkartuko gara, Mugaz Gaindiko Campusa ospatzeko. Espazio bizia da, eta lurraldearekiko errotzea eta nazioartera irekitzea sustatzen ditu; bultzada bikoitza, bi unibertsitate publiko handik, Euskal Herriko Unibertsitateak eta Bordeleko Unibertsitateak, Tecnalia Korporazio Teknologikoak eta Donostia International Physics Center zentroak partekatzen duten —eta urtez urte berritzen duten— anbizioaren adierazpena, euroeskualdeko eta Europako aliatuekin batera; izan ere, hamabost urte baino gehiago daramatzate zubiak josten, ezagutza sortzen, aukerak bultzatzen eta komunitatea egiten.
Komunitate eskuzabala, anitza, eleanitza, sustrai sendoak dituena, hazten eta ugaltzen dena, konektatzen duena eta konektatzen dena. Horregatik, oraingo edizio honetarako, pasabide- eta konexio-gune batean elkartuko gara, Irunen, muga betean, Bidasoa ibaiaren ertzak lotzen dituen Santiago zubi mitikotik urrats gutxi batzuetara.
Leku berezi horretan partekatuko ditugu, hain zuzen ere, mugak gainditzen dituzten eta diziplinen, pertsonen, erakundeen, instituzioen, kulturen eta hizkuntzen arteko distantziak murrizten dituzten proiektuak; elkarlanean aritzeko, elkarrekin sortzeko eta egiteko, komunitateari zerbitzua emateko eta lurraldean “bizitzeko” moduak aztertzen dituzten proiektuak; beren erronkei aurre egiten dieten proiektuak, prestakuntzaren, elkarlaneko ikerketaren eta eragileen arteko lankidetzaren bidez; nazioartekotzea Makroeskualde Atlantikoaren bihotzetik barneratzen duten proiektuak.
Aukera bikaina izango da Mugaz Gaindiko Campusaren aurrerapenetan murgiltzeko, Mugaz Gaindiko Lankidetzarako Laborategien, berrikuntza pedagogikoko eta enplegagarritasuneko ekimenen, titulu bikoitzen, tutoretza partekatuko tesien, Unibertsitatea-Enpresa-Lurraldea proiektuen eta ENLIGHT Europako unibertsitateen sarearen inguruan aritzeko, eta, batez ere, Euskampus mugaz gaindiko komunitatea indartzen eta zabaltzen duten lankidetza-sareak josten jarraitzeko.
Zatoz eta hartu parte Euskampus Bordeaux Egunean urriaren 15 eta 16an Irunen!
Mugaz gaindiko sareak josten jarraitzen dugu.
Izen-ematea hemen: EUSKAMPUS BORDEAUX EGUNA 2026

Los Muñecos de la Tarta - X Ezkontza Azoka
2026-10-17 - 2026-10-18
Zure ezkontza prestatzen ari zara?
Asteburu bakar batean, jatetxerik onenak, argazkigintzako eta bideoko profesionalik onenak, bitxigintzako azken nobedadeak, ezkontzako oparitxo eta gonbidapenak, makillajeko azken joerak eta, horrela, egun berezi horretarako beharrezkoak diren zerbitzu guztiak osatu ahal izango dituzu.
Joera eta proposamenen espazio bat, zure egun handian bezalaxe esperimentatu eta sentitu ahal izateko.

II. Antzinako Objektuen, Bildumagintzaren eta Vintage Azoka
2026-10-17 11:00 - 2026-10-18 21:00 (Europe/Helsinki)
Irunen, Ficoban, II. Antzinako Objektuen, Bildumagintzaren eta Vintage Azoka itzuliko da. Aurreko edizioaren arrakastaren ondoren, berriro ere publikoari zuzeneko salmentarekin ospatuko da 2026ko urriaren 17an eta 18an.
Zatoz zure altxorra aurkitzera Ficobako 2. pabiloia beteko duten milaka piezen artean: altzariak, portzelanak, lanparak, bitxiak, beirateria, vintage arropa, panpin zaharrak, bildumagintzako artikuluak, numismatika, zigiluak, postalak eta liluratuko zaituzten beste hainbat objektu.Urriaren 17 eta 18ko asteburuan bakarrik.
Euskadiko bildumazaleentzat ezinbesteko hitzordua da.
Erakusketari gisa parte hartu nahi dutenek antolakuntzarekin harremanetan jar daitezke lekua erreserbatzeko.

BE VEGGIE 2026, Euskadiko jaialdi BEGANOA
2026-10-31 - 2026-11-01
Be Veggie bizimodu %100 begetala, animalien ustiapenik gabekoa eta jasangarria sustatzen duen ekitaldia da.

Deialdia - Aisialdirako ontziak gobernatzeko tituluak eskuratzeko azterketak
2026-11-05 16:00 - 18:45
ONP, JOP, Yateko Patroia eta Yateko Kapitaina titulazioetarako azterketa teorikoen 2026ko 3. deialdia.
Ordutegiak:

Oinarrizko Nabigaziorako Patroia (ONP): 16:00etan (45 minutu)
Jolas Ontziko Patroia (JOP): 16:00etan (ordu 1 eta 30 minutu)
Yateko Patroia:

16:00 Nabigazio modulua (ordu 1 eta 15 minutu)
17:45 Modulu generikoa (Segurtasuna – Meteorologia) (45 minutu)

Yateko Kapitaina:

16:00 Nabigazio modulua (ordu 1 eta 30 minutu)
17:45 Modulu generikoa (Meteorologia – Ingelesa) (ordu 1)

ESKAERAK AURKEZTEKO EPEA: 2026ko irailaren 21etik urriaren 9ra arte
Informazio gehiago ondorengo ESTEKAN

FICOAUTO, Aukerako ibilgailuen azoka
2026-11-13 - 2026-11-15
Aukerako Ibilgailuen azokaren XIV. edizioak eskualdeko marka eta salerosle nagusiak bilduko ditu, bisitariei segmentu, gama eta mota guztietako ibilgailuak eskaintzeko: erdi-berriak, gerentzia-ibilgailuak, 0 Km, flotetatik eta renting-etik datozenak, preziorik onenetan.
Ordutegiak:
– Ostirala 13, 16:00-20:00
– Larunbata 14, 10:00-20:00
– Igandea 15, 10:00-19:00
Bisita gaitzazu eta eskaintzarik onenak lor itzazu! SARRERA ETA APARKALEKUA DOAN.

Turislan, Euskadiko turismo sektoreko enplegu azoka
2026-11-19
Turislan 2026 Ficoban: enplegua eta talentua euskal turismoarentzat
Turislan 2026 Ficoban azaroaren 19an itzuliko da, Euskadiko turismo-sektoreko enpleguaren topagune gisa. Azokak sektoreko enpresak eta etorkizun profesionala garatu nahi duten pertsonak elkartuko ditu.
Gaur egun, enpresek erakusketari gisa parte hartzeko izena eman dezakete. Horrela, lan-aukerak aurkeztu, profil berriak ezagutu eta turismo-sektorean duten ikusgarritasuna indartu ahal izango dute.
Hautagaientzako izen-ematea aurrerago irekiko da. Laster argitaratuko dira parte hartzeko prozesuari, bertaratuko diren enpresei eta eskainiko diren lanpostuei buruzko xehetasunak.
Enpresa erakusketariak Turislan 2026 Ficoban
Turislanek talentuarengana hurbiltzeko gune espezializatua eskaintzen die erakundeei. Gainera, proiektuak aurkezteko, kontratazio-beharrak azaltzeko eta hautagai izan daitezkeen pertsonekin zuzenean hitz egiteko aukera ematen du.
Azoka ostatuarekin, ostalaritzarekin, bidaia-agentziekin eta turismo-zerbitzuekin lotutako enpresei zuzenduta dago. Era berean, kulturarekin, aisialdiarekin, garraioarekin edo ekitaldien antolaketarekin zerikusia duten erakundeek ere parte har dezakete.
Interesa duten erakundeek erakusketari gisa izena eman dezakete dagoeneko Turislanen webgune ofizialean.

IZARO - KONTZERTU BATEN ARKITEKTURA
2027-01-23
Bizi IZAROren itzulera FICOBAn esperientzia berezi batekin
2027ko urtarrilaren 23an, Izaro kantautoreak Kontzertu baten arkitektura aurkeztuko du Ficoban, bere Arkitektura izeneko sormen aro berria eta bira abian jarriz. Ez da kontzertu arrunta izango: publikoak parte-hartze aktiboa izango du prozesu sortzailean.
Kontzertuaz haratago
Zuzenekoaren aurretik, Ficoba sorkuntza partekaturako gune bihurtuko da, non arkitektura, arte eta jantzigintzako tailerrak izango diren. Tailer horietan sortutako elementuak biran eta eszenografian erabiliko dira.
Aro berria: Arkitektura
Arkitektura Izaroren lan berria da, 2026ko abenduan argitaratzea aurreikusita. Proiektu honek bizitzari, nortasunari eta komunitateari buruzko hausnarketa proposatzen du, eraikuntzaren metaforaren bidez.
Eskuratu hemen zure sarrera
Eta zalantzak badituzu, idatzi hona:
ayuda@enterticket.com

Nola iritsi
🚌 Autobus zerbitzu berezia
1. IBILBIDEA:
📍 Bilbao
📍 Ermua
📍 Eibar
📍 Durango
2. IBILBIDEA:
📍 Gasteiz
📍 Arrasate
📍 Beasain
📍 Tolosa
🎟️ Txartelak eskuragarri:www.divertisenvivo.com
🚆 Topoa (Euskotren)
Ficoba Irun Ficoba geltokiaren ondoan dago, Euskotren sarearen barruan. Garraio publikoaren bidez bertaratzeko aukera dago linearen eta gainerako loturen bitartez.
Ordutegi eta informazio eguneratua:www.euskotren.eus
